Uvažene zastupnice i zastupnici, svima želim dobro jutro! Nastavljamo sa sjednicom. Izvolite, uvaženi zastupnik Božo Ljubić.
Poštovani gospodine predsjedatelju, poštovane kolegice i kolege tražim stanku u ime kluba da Sabor informiram o političkom i medijskom linču da to tako kažem prema biskupu Komarici koji je uslijedio nakon posjete službene delegacije Hrvatskog sabora Bosni i Hercegovini, između ostalog i Banja Luci.
Zahvaljujem. Dakle, određujem stanku u trajanju 10 minuta. Nastavljamo u 9,45 sati. … [[Upadica se ne razumije.]] Ispričavam se uvaženi zastupniče Bulj, izvolite.
Hvala lijepa. Ja tražim stanku zbog alarmantne vijesti Europske komisije koja je stopirala isplatu poljoprivrednih poticaja za Hrvatsku u iznosu od 2,23 milijarde koje zaslužuju pozornost Sabora i saborskih zastupnika kao i cjelokupne javnosti. Hvala.
Zahvaljujem. Uvaženi zastupnik Nenad Stazić, izvolite.
Iz ovih istih razloga SDP traži stanku, zbog kojih traži kolega Bulj, alarmantne vijesti.
Zahvaljujem. Da li još nekog nisam vidio? To je to. Evo do 9,45 određujem stanku i onda nastavljamo sa sjednicom. STANKA U 9,35 SATI. [[NASTAVAK NAKON STANKE U 09,45 SATI]] Uvažene zastupnice i zastupnici nastavljamo sa sjednicom. Ja bi zamolio uvaženog zastupnika Božu Ljubića da u ime kluba HDZ-a obrazloži razloge stanke. Izvolite.
… [[Govornik naknadno uključen.]] poštovane kolegice i kolege zastupnici zamolio sam ovu stanku da vas izvijestim o političko medijskoj hajci koja se tijekom jučerašnjeg dana i danas nastavlja vodi prema banjalučkom biskupu gospodinu Franji Komarici. Naime, prošlih nekoliko dana sam imao prilike sa delegacijom Hrvatskog sabora dva puta nazočiti istupima gospodina Komarice najprije o Bleiburgu gdje je predvodio svetu misu a onda i prilikom posjete Banjaluci u delegaciji koju je predvodio predsjednik Hrvatskog sabora gospodin Reiner. Obadvije ove posjete su odisale porukama pomirenja, tolerancije, suradnje ali isto tako ukazivale na dramatiku položaja hrvatskog naroda u BIH posebice u entitetu koji se naziva pod … Republika Srpska i gdje je najvećim djelom se prostire i biskupija biskupa Komarice. Začuđujuće je zapravo da ova hajka je pošla od službenih predstavnika Republike Srpske i nakon što je predsjednik entiteta gospodin Milorad Dodik zamjerio gospodinu Komarici na njegovim, dramatici njegovih usporedbi onoga što se desilo Hrvatima u Republici Srpskoj sa onim što se desilo u Bleiburgu. Priključile su se sve vladajuće, sve vodeće stranke iz Republike Srpske uključujući i gradonačelnika Banja Luke koji otprilike, ja ću citirati zato sam ponio ovaj ipod, dakle "U svoje i u ime gradske uprave najoštrije osuđujem jučerašnje izjave biskupa Komarice u kojima uspoređuje Banja Luku s Bleiburgom pokušavaju na taj način opravdati svoj posjet Bleiburgu gdje je vodio i vjerski obred onima koji su za vrijeme 2.sjetskog rata po Banjaluci činili zvjerstvo." Dalje u saopćenju SNZ-a također, SNZ najoštrije osuđuje biskupa Komaricu ocjenjujući da nije riječ samo o nesmotrenom istupu jednog biskupa već da je ta izjava kruna Komaričina dugogodišnjeg neodgovornog istupanja u političkoj javnosti naveli su Dodikovi suradnici. Oporbeni je PDP također isti taj biskup nikad nije osudio zločine koje je ustaška vojska predvođena slušajte ovo katoličkim svećenicima počinila u banjalučkim selima Drakulić, Motike, Donjoj Gradini itd. Nadalje, očevidno je da izjava biskupa Komarice samo dio svjesne politike katoličke crkve u BIH kao nastavak neprimjernog obraćanja kardinala Puljića o bivšem patrijarhu srpskom Jeneju navodi se iz PDP-a čiji je počasni predsjednik gospodin Ivanić koji je član predsjedništva a ovo je izjava gospodina Igora Crnatka koji je ministar vanjskih poslova BIH ujedno i visoki dužnosnik PDP-a. Ja ovdje ne želim ni prešutjeti ni preuveličavati jer su zločini i preveliki. Progon, likvidacije, oduzimanje imovine Hrvata u entitetu Republika Srpska tijekom rata i nakon rata podsjećajući ovdje kolege zastupnike da su hrvatski vijećnici u općinama Derventa i ostalim općinama u Republici Srpskoj koje su nekada bile većinske hrvatske 5 godina nakon rata morali dolaziti sa transporterima SFOR-a da bi prisustvovali sjednicama općinskih vijeća. Ja želim ovdje podsjetiti na ono što se dešava danas i zato ću ovdje citirati samo nekoliko riječi iz pisma biskupa Komarice. "Želim vas podsjetiti i informirati o iznimno dramatičnom i teškom stanju hrvatske populacije osobito na području biskupije kojoj je u entitetu Republika Srpska gdje su Hrvati i katolici danas dovedeni do faze potpunog nestanka. Od nekadašnjih preko 150 tisuća Hrvata na području općina i gradova koji su u entitetu RS donosio u cijelom području BIH entiteta nazočno manje od 10 tisuća." Znači broj Hrvata je spao na 5%. Apsurd je tim veći da je to područje na pragu EU, apsurd je tim veći da Hrvatska koja je članica EU nije učinila onoliko koliko je mogla. To su dakle riječi biskupa Komarice. Želim također navesti isto jednu rečenicu iz njegovog dramatičnog pisma, zašto ondašnji Hrvati kao domicili najstariji narod na ovom prostoru trebaju nestati s ovih prostora. Dosadašnja ratna i poratna iskustva nas uče da je to kao je meni izričito rečeno zbog "trostruke krivice" koja nam se imputira prvo što smo Hrvati, drugo što smo katolici a treća je krivica što želimo ostati u svom zavičaju i što ga se ne želimo odreći. I upravo ovi napadi zapravo usmjereni i na Hrvate i na katoličku crkvu potvrđuju ove riječi biskupa Komarice. I na kraju da kažem ovo, vi ste svi upoznati dobro sa političko diplomatskim incidentom kada na govornici sa koje se trebao obratiti predsjednik Reiner nije bilo hrvatske zastave. Moja prva reakcija tada je bila kada ovo rade predsjedniku Sabora šta rade Hrvatima? Druga stvar, način kako se sada Hrvati progone iz entiteta Republika Srpska je Zakon o imovini gdje ako nije korištena 10 godina oduzima se, ako nije plaćen porez zapravo a imovina je nedostupna i neiskoristiva. Drugi načini su naravno presude bivšim logorašima koji traže svoja prava pa sada moraju platiti i visoke pristojbe koje sežu 5 do 10 tisuća maraka. Hvala lijepa.
Zahvaljujem. Ja bi samo molio uvažene zastupnice i zastupnike da se drže vremena dakle koliko toliko je moguće. 5 minuta je dovoljno da se artikulira razloge stanke. Evo, molio bi uvaženog zastupnika Miru Bulja da u ime Kluba zastupnika MOST-a obrazloži razloge stanke. Izvolite. Samo malo, kolege ja vas molim malo da, kolega Šuker ja vas molim evo da, ja vas molim ali evo, ja znam da je jutro i da se još nismo … [[Upadica se ne čuje.]] Izvolite.
Uvaženi potpredsjedniče, kolegice zastupnice i kolege zastupnici alarmantna je vijest da je Europska komisija stopirala isplatu poljoprivrednih poticaja za Hrvatsku u iznosu od 2,23 milijarde kuna zaslužuju našu pozornost nas kao saborskih zastupnika i cjelokupnu javnost. Novac koji je ključan za opstanak domaće poljoprivrede i sela zahvaljujući bivšem ministru i njegovim suradnicima stavljanje na kocku. U nalazu revizije koji potpisuje Kristina Borhman uprave poljoprivrede i ruralnog razvoja Europske komisije navodi da je europska inspekcija našla niz nepravilnosti hrvatskim projektima koji su dobili potporu tijekom mandata bivšeg ministra Tihomira Jakovine. Dakle za Hrvatsku je zaustavljena isplata izdašnih potpora za mjeru 4 iz programa ruralnog razvoja u iznosu od gotovo 1,23 milijarde kuna. Izgledno je i plaćanje kazne zbog nepravilnosti u provedbi IPARD-a. Za sada se spominju oduzimanje 5% ukupnih potpora iz tog fonda a iznosilo bi 1,3 milijarde kuna. Sramotni rezultati uzrokovani postupcima koji je neodgovorno odradila državna administracija dok je ministar poljoprivrede bio Tihomir Jakovina mogu se iščitati iz revizorskih dokumenata dostavljenih Hrvatskoj. Borhman je argumente za moguće sankcije dostavila nakon što su revizori Europske Komisije između 8. i 12. veljače proveli nadzor nad IPARD-om i mjerom 4. Detaljno obrazloženje nalaza revizije Borhman je dostavila 5. svibnja i to na 19 stranica. Borhman u svom obraćanju jasno piše kako su nadzor aktivirali jer su imali ozbiljne sumnje u stvaranje umjetnih uvjeta kod mjere 4 s obzirom da su poduzeća koja su dobila potpore osnovana 3 mjeseca prije objave natječaja, imale su iste vlasnike, adresu, kontakte, osobe, svi projekti su potpuno komplementirani a tražene potpore odgovaraju maksimalnom iznosu. Podsjećam na to da je prvi natječaj objavljen prije nego što je Europska komisija odabrala ruralni program a iznos potpore povećan je za 500 milijuna na 1,2 milijarde, 23 milijarde kuna što je 50% ukupnog iznosa raspoloživog do 2020. Navodi da su bivšem ministru Jakovini prigovarali zbog tog povećanja no ministar je očito upozorenje Europske komisije ignorirao. Ministar je ignorirao i vapaje malih poljoprivrednika, OPG-ovaca koji su nakon što je Ministarstvo poljoprivrede jasno obezvrijedilo upravo od programa ruralnog razvoja očekivali zadnju slamku spasa za poljoprivredu. Međutim, bahatost i bezosjećajnost bivšeg ministra Jakovine u bijeli svijet je i samo iz Slavonije poslala preko 500 tisuća, 50 tisuća upravo onih kojima je Europa i namijenila sredstva iz programa ruralnog razvoja. I to baš kako bi se zadržali na njihovu ruralnu prostoru kao čuvare istoga. Nadalje Borhman u izvješću upozorava na apsurd nastalu situaciju i citiram dio izvješća. Agencija za plaćanje istražila je sporne projekte tek nakon velikog pritiska javnosti i nije utvrdila nepravilnosti. Niti jedan projekt uputila drugim tijelima radi daljnjeg istraživanja. Ocjenjuje kako je ipak dobra okolnost što novac nije isplaćen te Hrvatskoj poručiti da takve projekte treba isključivo financirati sredstvima EU. Ovo jasno dokazuje kako su pravilnici izrađeni u mandatu ministra Jakovine po mjeri nekolicine odabranih poduzetnika koji su osnovali po četiri tvrtke i umjetno stvorenim uvjetima dobili su po 5 milijuna eura za svoje projekte, čak 90% povrata za svoje investicije. Iako su udruge poljoprivrednika i proizvođača … [[Govornik se ne razumije.]] konzultantu upozoravali na mnogobrojna pogodovanja i nepravilnosti i postupnike pravilnika Ministarstva poljoprivrede kao i nadležna Agencija za plaćanje u poljoprivredi u potpunosti ignorirali glas razuma. Bitno je pitanje vremena kada će institucije EU reagirati na neprimjerenu provedbu mjere 4 no bojimo se da ovo nije zadnje upozorenje. Posljedica po Hrvatsku zasigurno neće biti nimalo ugodne jer će zbog ovoga biti još po veći … [[Govornik se ne razumije.]] Europske komisije. Nalazi revizije upozoravaju ne samo na propuste i nedostatke sustava kontrole već se moralo postaviti i pitanje političke, stručne ali i kaznene odgovornosti za nepoštivanje pravila koji reguliraju potpore u ruralnom razvoju. Nadležna tijela moraju shvatiti da nezakonitosti pogodovanja hrvatski način koja su bila sve prisutna proteklih godina teško mogu promaknuti europski revizorskim službama kojoj je osnovna zadaća štiti trošenje novaca iz EU fondova. Također otvaram pitanje zlouporabe položaja i ovlasti bivšega ministra i njegove ekipe. Držim da zbog odgovornosti prema poreznim obveznicima jer upravo će oni plaćati danak mjerodavne institucije moraju nužno pokrenuti postupak utvrđivanja istih jer ovo je od bivšeg ministra poljoprivrede u biti i zadnji čavao, ako ovo se ne riješi zadnji čavao u lijes hrvatske poljoprivrede. Hvala lijepa.
Zahvaljujem. Molim uvaženog zastupnika Tihomira Jakovinu da u ime kluba SDP-a obrazloži razloge stanke. Izvolite.
Zahvaljujem potpredsjedniče, štovane kolegice i kolege. Tema je ista ali sa sasvim drugim predznakom, ovo što kolega Bulj govori i traži odgovornost za alarmantne vijesti je zapravo nešto što je klasični primjer odvlačenja pozornosti javnosti sa problema koje trenutno imamo, sa afera koje tresu Hrvatsku i sa problema koje ima ova Vlada kroz s druge strane i učinkovitost odnosno blokadu sustava same te Vlade. … [[Govornik se ne razumije.]] afera INA, pokušaj telefonske prodaje Podravke, ACI-a i drugih velikih važnih hrvatskih tvrtki, na neki način treba podijeliti odgovornost odnosno naći šta prošla Vlada nije dobro radila. Ako smo s nečim posebno u Ministarstvu poljoprivrede ponosni a to je onda iskorištenje i poslovi vezani za EU fondove, strateški dokument program ruralnog razvoja koji je usvojen u proljeće 2015. godine među prvih 30-ak programa od 118. Sve ono kako smo ustrojili i provedbena tijela, Agenciju za plaćanje u poljoprivredi, ribarstvu i ruralnom razvoju koja je 2015. proglašena najboljom agencijom od svih agencija država članica i svemu onome što smo poduzeli na iskorištenju fondova. Podsjetiti ću ovo visoko tijelo da smo SAPARD koji nam je bio predpristupni fond, na kojem smo se trebali trenirati do 2007. godine koristili ispod 50%, da IPARD koji nam je bio za period 2007./'11., 2007./'13. smo koristili na kraju cijeloga razdoblja sa nekih 70% iskorištenja a u prvim godinama odnosno kada sam postao ministar krajem 2011., 2012. godine ugovorenost je bila ispod 20%, iskorištenje u par postotaka. Znači, uspjeli smo i kroz taj IPARD povući maksimalno sredstava i pripremiti cijeli sustav za korištenje, znači nek se sva programa ruralnog razvoja. Sam program ruralnog razvoja, godišnje 333 milijuna eura je na raspolaganju našim poljoprivrednicima ali ne samo poljoprivrednicima za dobre projekte nego i prehrambenu industriju, za razminiranje poljoprivrednog zemljišta, za poslove komasacije, za navodnjavanje, za sve ono što smo kroz mjere ogradili u taj program ruralnog razvoja. Zadnjih par dana još jednom kažem sa jednim jedinim razlogom a to je odvlačenje pozornosti javnosti se govori da je taj program napravljen da bi se pogodovalo pojedinima da bi se radila ne transparentno da bi ministar Jakovina odredio, napisao natječaj i birao tko će dobiti što su klasične laži i neistine. Trebali bi kolega Bulj i vi i svi oni koji govorite o toj temi znati da postoji određeno tijelo koje se zove Odbor za praćenje provedbe programa ruralnog razvoja u kojem sjede i predstavnici ministarstava i predstavnici komora i predstavnici poljoprivrednih proizvođača udruga i predstavnici Europske komisije koji su odobrili i procedure i protokole i natječaje i kriterije o kojima govorite. Ti isti ljudi iz Europske komisije su odobrili te kriterije po kojima su provedeni natječaji. Na prvi natječaj iz travnja prošle godine javilo se 1280 projekata sa zahtjevima preko 2 i pol milijarde kuna. To je poticaj hrvatskoj poljoprivredi i hrvatskom prehrambenom sektoru. Radili smo kriterije, posložili smo program da budemo što bolje ili što bliži Poljacima koji su u prvoj financijskom periodu na isti način koristili i maksimalno koristili te fondove. Posljedica ovoga, svega ovoga zapravo su pritužbe i pritisci interesnih skupina i konzultanata koji nisu prošli na ovom natječaju. Oni su najveći kritičari, oni su tužili RH u Bruxelles, oni su pisali komisiji pomognuti nekim našim političarima, pomognuti našim nekim cijenjenim europarlamentarcima odnosno parlamentarkama koji su išli tužiti, tužakati komisiji, tražiti razloge da se poništi ovaj natječaj da bi onda neki drugi projekti koji su vjerojatno na neki drugi način birani od druge ekipe bi bili financirani. Gospodo, to je loše! Na ovaj način blokadom sustava dovodimo u pitanje da li ćemo alokaciju za 2014. uopće moći koristiti zato što imamo tri godine za korištenje Nplus 3 tih sredstava, 4 godine imamo novog ministra i novu ekipu. Mogli su promijeniti procedure, mogli su raspisati novi set natječaja na koji bi se naši poljoprivrednici javili, ne blokirati sustav. Ali posljedice za kaznenu odgovornost, to smo čuli od nekih predstavnika Vlade, reći ću samo jednu rečenicu. Na Trgu Žrtava fašizma ima jedna skupina tronova koji su vrlo aktivni na društvenim mrežama i koji imaju vrlo agresivne desne nastupe i komentare na svemu na društvenim mrežama. Nekad neki od tih izgleda pobjegnu, odu a oni najagresivniji, najglasniji, najbezobrazniji završe u Vladi RH. Stojim zajedno sa svojom ekipom, sa svojim timom iza onoga što smo napravili. Napravili smo sve u interesu RH i hrvatske poljoprivrede. Očekujem od kolege Romića, od novog ministra, od novog tima u ministarstvu da nastavi tim tempom i da budu korištena sredstva EU-a u korist hrvatske poljoprivrede. Ne izmišljati afere, ne raditi probleme nego donositi odluke i raditi u korist hrvatske poljoprivrede. Hvala.